অতীতের দিকে তাকালে একবাক্যে সকলেই একসঙ্গে দুজনের নামই বলেন যেমন রাজকাপুর-নার্গিস, দিলীপ কুমার-সায়রা বানু, উত্তম-সুচিত্রা, উত্তম কুমার-মালা সিনহা, রহমান-শবনম, জেবা-মোহাম্মদ আলী, জেবা-ওয়াহিদ মুরাদ, রাজ্জাক-কবরী, রাজ্জাক-শাবানা, সালমান শাহ-মৌসুমী। তারপর শাকিব-অপু বিশ্বাস। এটাই সম্ভবত ঢাকার শেষ সফল পর্দা জুটি। মাঝখানে রিয়াজ-শাবনুর বা মান্না-মৌসুমী একত্রে অনেক ছবিতে অভিনয় করলেও স্থায়ী জুটি ইমেইজ তৈরি করতে পারেননি। আসলে তাদের সময় থেকেই জুটি বিষয়টি দর্শকদের কাছে আকর্ষণ হারিয়ে ফেলতে শুরু করে। আর হলিউডে সোফিয়া লরেন-মার্সেল্লো মাস্ত্রয়্যান্নী, এলিজাবেথ টেইলর-রিচার্ড বার্টন বা টনি কার্টিস-নাটালি উড দীর্ঘদিন বিশ্বব্যাপী সিনেমা দর্শকদের আবিষ্ট রেখেছিলেন যৌথ ইমেইজে। সেটাও ঐ সত্তর দশক পর্যন্ত।